Document ID: /roh_data/filtered/fineweb-2-filterrobots_roh.jsonl.gz/48641

L’organisaziun pretenda dal parlament da far dapli per evitar questas circumstanzas.
Impedir enstagl da producir povradad
Enstagl da producir povradad, duaja il plaun federal impedir la povradad, ha ditg Hugo Fasel, il directur da Caritas Svizra.
En la nova perioda da legislatura vegnia Caritas a s’engaschar per che la dumonda da povradad daventia in punct central da la politica sociala en Svizra.
Als chantuns mancan strategias per il cumbat cunter la povradad
Il rapport da l’organisaziun sa basa sin ina retschertga en ils chantuns. Tenor quel enconuschian mo paucs chantuns ina politica da famiglia che cumbattia sistematicamain la povradad.
Sulettamain il chantun Berna haja in document strategic davart la politica da famiglia ord ina perspectiva da povradad. Ils chantuns Giura e Friburg sajan londervi d’elavurar ina strategia.
RR novitads 11:00